
ประกาศองค์การบริหารส่วนตำบลดินอุดม
เรื่อง  สอบราคาโครงการบำรุงรักษาระบบประปาหมู่บ้าน หมู่ที่ ๑ บ้านหนองจูด
องค์การบริหารส่วนตำบลดินอุดม
……………………………..

		องค์การบริหารส่วนตำบลดินอุดม  มีความประสงค์จะสอบราคาจ้างเหมาโครงการบำรุงรักษาระบบประปาหมู่บ้าน หมู่ที่ ๑ บ้านหนองจูด ทำฐานหอถัง ขนาด Ø ๑.๕๐ เมตร สูง ๑.๑๐ เมตร และฐานถังกรอง ขนาดกว้าง ๑.๕๐ เมตร ยาว ๑.๕๐ เมตร หนา ๐.๑๕ เมตร  พร้อมตู้ควบคุมระบบไฟฟ้าและขุดเจาะบาดาล 
ขนาด Ø ๖ นิ้ว ลึกไม่น้อยกว่า ๖๐ เมตร และเคลื่อนย้ายหอถังประปาเดิม พร้อมขยายท่อเมนประปา 
ขนาด Ø ๒ นิ้ว ตามชั้นมาตรฐาน ๘.๕ เมตร ระยะทางประมาณ ๘๐ เมตร รายละเอียดตามแบบแปลน 
ที่ อบต.ดินอุดม กำหนด
	 
		รวมเป็นเงินทั้งสิ้น ๔๕๕,๐๐๐.-บาท (สี่แสนห้าหมื่นห้าพันบาทถ้วน) 
		ราคากลาง ๔๕๕,๐๐๐.-บาท (สี่แสนห้าหมื่นห้าพันบาทถ้วน)
		ผู้มีสิทธิเสนอราคาต้องมีคุณสมบัติ    ดังต่อไปนี้
๑.  เป็นนิติบุคคล    หรือบุคคลธรรมดา  ที่มีอาชีพรับจ้างทำงานที่สอบราคาดังกล่าวโดยตรง
	         ๒.  มีผลงานก่อสร้างประเภทเดียวกับงานที่สอบราคาจ้าง  ในวงเงินสัญญาเดียวกันไม่น้อยกว่า  ๒๒๗,๕๐๐ บาท  (สองแสนสองหมื่นเจ็ดพันห้าร้อยบาทถ้วน) และจะต้องเป็นผลงานที่ล่วงผ่านมาไม่เกิน  
๒  ปี   นับแต่วันที่ส่งงานงวดสุดท้าย  ถึงวันยื่นซองสอบราคา	
		ต้องไม่เป็นผู้ถูกแจ้งเวียนชื่อเป็นผู้ทิ้งงานของราชการ  รัฐวิสาหกิจ  หรือหน่วยงาน
บริหารราชการส่วนท้องถิ่น ในขณะที่ยื่นซองสอบราคา
กำหนดดูสถานที่ก่อสร้าง ในวันที่ ๑ กรกฎาคม ๒๕๕๖  ระหว่าง เวลา ๑๐.๐๐ น.  
ถึง ๑๒.๐๐ น.  ณ  สถานที่ดำเนินการก่อสร้าง  และกำหนดรับฟังคำชี้แจงรายละเอียดเพิ่มเติมด้วยตนเอง หรือมอบอำนาจให้บุคคลอื่นแทน   ในวันที่  ๑ กรกฎาคม ๒๕๕๖  ตั้งแต่เวลา  ๑๓.๐๐ น.  เป็นต้นไป
กำหนดยื่นซองสอบราคา และกำหนดเปิดซองสอบราคา  
	กำหนดยื่นซองตั้งแต่วันที่ ๒๐ มิถุนายน ๒๕๕๖  - ๒ กรกฎาคม ๒๕๕๖
		กำหนดยื่นซองสอบราคา  ในวันที่ ๒๐ มิถุนายน ๒๕๕๖  เวลา ๐๘.๓๐ น.- ๑๖.๓๐ น.   
ณ ศูนย์รวมข้อมูลข่าวสารฯ ที่ว่าการอำเภอลำทับ อำเภอลำทับ จังหวัดกระบี่


- ๒ -
		กำหนดยื่นซองสอบราคา   ในวันวันที่ ๒๑ มิถุนายน ๒๕๕๖ – ๒ กรกฎาคม ๒๕๕๖ 
เวลา ๐๘.๓๐ น.- ๑๖.๓๐ น. ณ ที่ทำการองค์การบริหารส่วนตำบลดินอุดม อำเภอลำทับ จังหวัดกระบี่  
(ในวันและเวลาราชการ)
 		กำหนดเปิดซองสอบราคา ในวันที่ ๔ กรกฎาคม ๒๕๕๖ ตั้งแต่เวลา ๑๐.๐๐ น. 
เป็นต้นไป  ณ  ศูนย์รวมข้อมูลข่าวสารฯ  ที่ว่าการอำเภอลำทับ   จังหวัดกระบี่
		ผู้สนใจติดต่อขอซื้อเอกสารสอบราคาด้วยตนเองหรือมอบหมายให้บุคคลอื่นมาซื้อแทนในราคาชุดละ  ๑,๕๐๐.-บาท   ได้ที่ส่วนการคลัง  ที่ทำการองค์การบริหารส่วนตำบลดินอุดม  อำเภอลำทับ  จังหวัดกระบี่  ระหว่างวันที่ ๒๐ มิถุนายน ๒๕๕๖  ถึงวันที่ ๒ กรกฎาคม ๒๕๕๖ เวลา  ๐๘.๓๐-๑๖.๓๐  น.  หรือสอบถามทางโทรศัพท์หมายเลข  ๐๗๕-๖๕๐๑๒๐ ต่อ ๑๐๓ หรือ www.dinudom.go.th   

ประกาศ   ณ   วันที่  ๒๐  เดือน  มิถุนายน  พ.ศ. ๒๕๕๖



( นายวุฒิชัย  เป็ดทอง)
นายกองค์การบริหาร ส่วนตำบลดินอุดม

